Odense Adresse-Contoirs Efterretninger, 1825-01-25
Ved den store Bogauction i Kbhvn, i f. M. over afg. Konferentsraad Moldenhavers Bogsamling, bleve Bøgerne i det Hele ikke dyrt betalte, og mange solgtes for godt Kjøb; dog gik adskillige formedelst Sjeldenhed eller betydelige Kommissioner temmelig høit, saaledes blev en Udgave af Julius Cæsar, som gik til Engelland, betalt med 100 Rbd.; det spanske Akademies Diktionaire i 6 Bind, Fol., et meget smukt Exemplar, med 1200 Rbd.; Are Frodes Schedæ, Oxoni 1716, med 10 Rbd. En meget i stor Deel af Bøgerne gik udenlands, til forskjellige Lærde og Boghandlere i Hamborg, London, Edinborg, samt til Universitetsbibliothekerne i Breslau, Rostok, Upsala og Christiania. Ogsaa kjøbtes endeel til Kjøbenhavns Universitets Bibliothek, Sorøe Akademie Stiftsbibliothekerne, samt adskillige indenlandske Lærdes Bogsamlinger. Foranledigede ved de grundløse og falske Rygter, som ere bragte i Omløb, have Dr. Hornemanns Tilhørere. nu under Titel: "Pastor Thisted i Regentskirken udgivet en troe historisk Beretning om det Passerede ved en Forelæsning i Regentsens Auditorium den 2 Decbr. f.A., da Hr. Thisted efter endt Forelæsning leverede Do enten Dennes Skrift: "Afhandlinger henhørende til Philosophie, Moral og Theologies tilbage med de høit og tydeligen udtalte Ord: "Den Bog er taabelig nok Hr. Professor! Denne høist inhumane Adfærd af en Hospes blev derefter af Tilhørerne andraget for Konsistoriet, og af dette sendt til Hr. Professor Hornemanns Erklæring; men da han ingen videre fyldestgiørelse forlangte, faldt Konsistoriets Resolution saaledes, at det af foranførte Aarsager vel ikke fandt Grund til Sagens videre Paatale; men med Deeltagelse erkjendte den gode og ærekjære Tænkemaade, som af Tilhørerne var lagt for Dagen i den indgivne Forestilling. Professor Hornemann anfører i sin Erklæring, der er skrevet, i hans 74de Alders Aar og hans 51 Læreembs=Aar ved Universitetet, at Pastor Thisted er bekjendt for at være en heftig Bestrider af Fornuftens Brug, og ganske nylig har for sit Forhold, som saadan, været Straf underkastet. Om det fornærmende og paa det Sted pøbelagtige Udraab af Pastor Thisted, hedder det i Beretningen: "Forbauselse og Foragt bandt vore Læber, Agtelse for Stedets Værdighed vore Hænder. Kun Een af vor Midte nedlod sig til at spørge Hr. Thisted; hvi han torde være uforskammet nok til at fremføre slig haanlig Tale saa høit? Men ellers blev hverken i Ord: eller Gjerning værdiget Hr. Thisted Hensyn. Han selv ilede skyndsomst ud paa Gaden." Samme Hr. Thisted har atter svaret Hr. Licentiatus og Lektor Fogtmann, i Anledning af dennes Recension og paafølgende Erklæring (S. 23), og vil af nogle afbrudte Bibelsprog drage den Slutning: at Hr. Fogtmann har Bibelen under sine Fødder, og, fornægter den kristelige Aabenbarings første Principer, Alt med uhøviske Sidehug til baade secundus og summus theologus ved Kjøbenhavns Høiskole. Det Underligste herved er, at see Hr. Thisted, efter flere Gange at have erklæret (hvad vist Jngen omtvivler, skjøndt denne forslidte Jdee egentlig synes laant af den hedenske Mythe om at løbe Storm imod Himlen). Guds Ord (o: Sandheden) skal Man nok lade staae, at true med at bringe Sagen (Guds eller Thisteds, for Landsfaderens Trone, da det nu skal briste eller bære &c. J Hr. Fogtmanns derpaa følgende Bemærkninger erklærer han, at Hr. Pastor Thisteds Replik intet Svar fortjener, fordi den er affattet i en spodsk og bitter Tone. Hans Udtryk - vedbliver han - er det, jeg har dadlet, ikke den hellige Skrift, som jeg vil stræbe at holde i Ære, baade imod Hr. Pastor Thisted og mod Andre, som ville tillægge deres egne Ord samme, Vægt som Bibelens. - Det er unægteligt, at Man bør foretrække den hellige Skrifts klare Ord og egentlige Udtryk for de meere dunke og billedlige, som beviisligen ere blevne meget misforstaaede og sørgeligt misbrugte. -